Efter gårsdagens eksplosionsbrand i transformatorstationen på Håndværkervej i Aalborg, er der i dag fokus på oprydningsarbejdet. På grund af en del oliespild i forbindelse med branden, fokuserer Beredskabscenter Aalborg i dag på at sikre, at der ikke løber olie ud i kloakker og vandløb. Fordi der er en bæk ikke langt fra brandstedet, som løber ud i Limfjorden, har beredskabet også lagt flydespærringer ud i fjorden. Det oplyser indsatsleder Anders Brosbøl. Det var ved 15-tiden mandag eftermiddag, at en kortslutning fik transformeren til at eksplodere. Høje flammer stod op fra transformatorstationen og udviklede en større røgsøjle. Derfor blev de nærliggende butikker evakueret, og folk i området fik besked på at holde sig inden døre. Desuden var en del af Aalborg uden strøm og varme i løbet af dagen, hvilket også fik betydning for trafikken inde i Aalborg, fordi flere lyskryds var ude af drift.

Referat:
For at undgå at oliespild fra branden i transformatorstationen i Aalborg i går ikke løber ud i Limfjorden, er der lagt flydespærringer ud i Limfjorden.